Tafsut n yimaziɣen 1980 treṣṣa deg yiḍrisen n umedyaz-agi, anda i d-yewwi ɣef wayen yeḍran di tallit-nni, am wakken i yarfed azbu d umennuɣ d usirem ɣef tmagit n tmurt d tutlayt d yidles amaziɣ. Ger tesnektiwin tissertanin i yeddem MAƐṬUB Lwennas d amennuɣ ɣef tmurt-is, ad d-naf deg yeḍrisen-is yessefra ɣef tugdut, beṭṭu n ddin ɣef udabu, tilelli n umeslay, izerfan n umdan, daɣen neẓra-d seg yiḍrisen-is yessenqad tutlayt taɛrabt tamnekcamt d tneslemt akked tesnektiwin-nniḍen i yessemras laḥkem mgal taqbaylit d tmagit.